
RAPORT DE SPECIALITATE
Subsemnatul Cardoşi Nicolae, director al Direcției de Asistență Socială Boldeşti-Scăeni, analizând Proiectul de Hotărâre privind acordarea unui ajutor comunitar, constat că acesta a fost elaborat în conformitate cu prevederile:
 - art.11 şi ale art.15 din Legea 292/2011 a asistenţei sociale, cu modificările şi completările ulterioare,

- art. 4, art. 27⁹ şi ale art. 85 din Legea nr. 196/2016 privind venitul minim de incluziune, cu modificările şi completările ulterioare;

în conformitate cu care pentru situaţii de dificultate şi pentru prevenirea sau reducerea riscului de sărăcie şi excluziune socială ale unuia sau mai multor membri din familie a căror nevoie identificată constituie o situaţie particulară şi necesită intervenţie individualizată, autorităţile administraţiei publice locale pot acorda, în limita creditelor bugetare aprobate cu această destinaţie în bugetele locale, prin hotărâre a consiliilor locale, ajutoare comunitare, în bani şi/sau în natură, destinate persoanelor singure şi familiilor aflate în situaţii de dificultate, pe baza nevoilor identificate prin anchetă socială.
  Având în vedere că potrivit art. 2 alin. (2) şi art. 3 din Anexa 1 la H.C.L. nr. 56/25.04.2024, prin hotărâre a consiliului local pot fi acordate de la bugetul local ajutoare comunitare pentru facilitarea accesului la asistenţă medicală a persoanelor care suferă de boli grave dovedite cu acte medicale de specialitate ce necesită investigații medicale, intervenții chirurgicale, tratament medical de specialitate, proceduri de recuperare medicală în urma unor boli grave (postoperatorii, oncologice, post AVC, etc.) ori pentru acoperirea totală sau parțială a costurilor cu internarea într-o unitate de asistență medico-socială, consider că inițierea proiectului de hotărâre este necesară şi oportună.
         ÎNTOCMIT,
Director D.A.S.,

